วิกิพีเดีย:สภากาแฟ/อภิปราย/ขอให้ผู้ดูแลระบบพิจารณาพฤติกรรมคุณ Horus

จากการได้เข้ามาช่วยเขียนวิกิภาษาไทยมาไม่นานนัก ผมคิดว่าพฤติกรรมของผู้ดูแลระบบ Horus ท่านนี้ไม่เหมาะสม โดยเฉพาะการสื่อสาร แม้ว่าการดูแลบทความต่างๆทำได้ดี เข้มงวด กวดขัน แต่การสื่อสารที่ทำให้ทะเลาะทำให้ไม่มีใครอยากเขียนวิกิภาษาไทย แม้แต่ตัวผมเองที่เพิ่งเข้ามาเขียนได้ไม่นานนัก(แม้จะลอคอินนาน) ก็คิดว่าไม่อยากจะมายุ่งเกี่ยวเพราะ "กลัว" และ "ไม่อยากทะเลาะ" ไม่อยากอารมณ์เสีย ลำพังการเขียนบทความก็ไม่ใช่เรื่องง่าย การเสียสละเวลาเพื่อที่สุดท้ายมาถูกด่าจากผู้ดูแลระบบ สุดท้าย community นี้ก็จะร้างไป หรือสุดท้ายก็ไม่เติบโตเท่าที่ควรแค่เพราะมีผู้ดูแลระบบเข้มงวดชวนทะเลาะ ขอยกตัวอย่างสักสี่ข้อที่ทำให้ต้องมาอภิปราย
1. ยกตนข่มท่าน เหมือนจะดูถูกคนเขียนท่านอื่นตลอดเวลา ทำให้เกิดบรรยากาศที่ไม่ดี
2. ใส่อารมณ์ทุกครั้ง กระแนะกระแหน ไม่ว่าจะคุยดีด้วยอย่างไรก็ตาม
3. ใช้ความคิดตนเองเป็นใหญ่ โดยไม่มีการพูดคุยก่อน มักจะดำเนินการแบบที่คิดว่าดีสำหรับตนเอง แต่คนอื่นแสดงความเห็นก็ไม่รับฟังใดๆ
4. อาจเข้าข่าย name calling ได้หลายครั้ง ผมเองโดนมากับตัวเองสองครั้งชัดๆ โดนว่าว่า “สับสนอะไรเหรอ” ล่าสุดมาหาว่า “พูดภาษาไทยเป็นหรือเปล่า?” 
ผมขอให้พิจารณาว่าผู้ดูแลระบบท่านเป็นเหมาะสมแล้วหรือไม่ เพราะเรืองนี้เป็นเรื่องสำคัญ ในขณะที่ตัวผมเองไม่ได้อะไรจากการช่วยเหลือ แต่ผมกลับได้คำด่า คำตำหนิแทน แบบนี้วิกิภาษาไทยน่าจะไม่ใช่ community ที่น่าอยู่นัก เห็นได้จากความร้างของการแก้ไข
ทั้งนี้ไม่ใช่เพียงผมคนเดียวที่โดน เท่าที่เคยอ่านมาจะโดนกันหมด และเรื่องนี้ก็เคยเห็นการตักเตือนของผู้ดูแลระบบด้วยกันแล้ว
อย่างไรก็ตามหากผู้ดูแลระบบท่านนี้ออกจากตำแหน่งไป ก็สามารถมาแก้ไขได้เหมือนเดิม จึงอยากให้คุณ Horus พิจารณาสิ่งที่หลายท่านได้กล่าวมาแล้ว รวมถึงตัวผมเอง ที่อยากมาช่วยเขียนวิกิ ไม่ใช่มาถูกตำหนิ เหมือนนักเรียนที่มีคุณครูยืนถือไม้เรียวตลอดเวลา
หรืออาจจะพิจารณาไม่ให้ interact กัน เหมือนที่เคยทำกับคนก่อนหน้าก็ได้ เพราะไม่อยากคุยกับคุณ Horus คุยทุกครั้งมีแต่จะทะเลาะเท่านั้น ซึ่งก็ไม่เข้าใจว่าทำไมถึงคุณกับแบบทั่วๆไปไม่ได้ คุยกันที่เนื้อหา ถกเถียงกันอย่างเป็นธรรม
ด้วยความนับถือ 17:44, 15 ตุลาคม 2564 (ICT)

**คำชี้แจงของ Horus**
นี่เป็นอีกครั้งที่ผู้ใช้รายนี้แสดงความไร้เดียงสาเกี่ยวกับกระบวนการในวิกิพีเดียอีกครั้ง เพราะตามขั้นตอนใน WP:DR ระบุไว้อย่างไรก็เพิกเฉยเสียโดยสิ้นเชิง ยกความไม่รู้มาอ้างเพื่อเป็นเกราะกำบังป้องกันการกระทำที่ขาดการไตร่ตรองของตัวเอง (แต่ถ้าคิดอ่านมาแจ้งความในสภากาแฟได้ก็คงไม่ใช่ว่าไร้เดียงสาเสียทีเดียวแล้วละ)
ตาม 4 ข้อข้างต้น ขอชี้แจงเป็นข้อ ๆ ตามลำดับดังนี้
# จากข้อ 1–2 ถ้าจะกล่าวหากันว่าดูถูกผู้อื่นหรือใส่อารมณ์ จะต้องยกตัวอย่างข้อความที่เห็นเป็นปัญหามาเพื่อให้ผมสามารถแก้ต่างให้ตัวเองได้
# จากข้อ 3 ที่บอกว่า "มักจะดำเนินการแบบที่คิดว่าดีสำหรับตนเอง" มันต่างอะไรกับการกระทำของผู้ใช้รายนี้บ้างที่แก้ไขด้วยตัวเองโดยไม่ปรึกษาใครเหมือนกัน พอโดนย้อนเข้าก็เดือดร้อน 
# จากข้อ 4 name calling ขอให้ผู้ใช้ท่านอื่นพิจารณาเองเถอะครับว่า คำพูด 2 คำข้างต้นมันเป็นการ name calling หรือไม่ และที่ทักไปว่าพูดภาษาไทยได้หรือไม่ ท่านลองดูประโยคนี้สิครับ " ความผิดต่อองค์พระมหากษัตริย์ไทย การที่ลบไปเลย โดยที่บอกว่าต้องเป็นกฎหมายใหม่เท่านั้น ถูกหรือไม่ โปรดย้อนคืน และอภิปรายกับบุคคลที่สามก่อนลบ และมีทางอื่นอีกหรือไม่ที่จะใส่เป็น infobox ด้วยความเคารพ" ผมเองก็เคยมีฝรั่งที่ใช้โปรแกรมแปลภาษามาคุยอยู่บ้าง ถ้าพูดไทยไม่ได้ก็ไม่เห็นเป็นไร ผมก็จะได้คุยกันภาษาอังกฤษได้
ผมคิดว่าสิ่งที่ผู้ใช้ท่านนี้มีปัญหาคือไม่สามารถยอมรับคำวิจารณ์ติชมได้ อีกทั้งมีจิตใจที่บอบบาง ไม่สามารถใช้โทนเสียงที่เข้มงวดได้เลย ทั้งที่ไม่มีข้อความใดไม่สุภาพด้วยซ้ำ
ทั้งหมดผมจะพยายามมองในแง่ดีว่าไม่ใช่ความพยายามแบบเล็งเห็นผลในการเขี่ยผมออกจากการเป็นผู้ดูแลระบบแล้วกันนะ
--Horus (พูดคุย) 19:14, 15 ตุลาคม 2564 (+07)

**ความเห็นโดย Just Sayori**
#ขอให้คุณ Wake it up ยกต้นสายปลายเหตุว่าเกิดอะไรจึงมาเป็นกรณีนี้ได้ไหมครับ -- Just Sayori   OK?  (have a chat) 00:49, 16 ตุลาคม 2564 (+07)
#มี 2 ประเด็น คือร้องขอ interaction ban กับขอให้พิจารณาเพื่อถอดถอนสิทธิผู้ดูแล ถูกไหมครับ

**ความเห็นโดย Geonuch**
# ไม่ใช่ว่าเรื่องนี้จะพิจารณาไม่ได้ แต่โดยปกติแล้วสภากาแฟมีไว้สำหรับพิจารณาประเด็นที่ต้องการความเห็นพ้องหรือประเด็นไม่มีหน้าอภิปรายที่เกี่ยวข้องรองรับจากสมาชิกชุมชน (ทั้งที่เป็นและไม่เป็นผู้ดูแลระบบ) แต่จากหัวข้อต้องการแค่การพิจารณาจากผู้ดูแลระบบเท่านั้น ถ้าผู้ตั้งอภิปรายต้องการเช่นนี้ โปรดใช้หน้า วิกิพีเดีย:แจ้งผู้ดูแลระบบ/แจ้งความ สำหรับดำเนินการดังกล่าวครับ ขณะเดียวกัน สมมติว่าผู้ดูแลระบบพิจารณาว่าพฤติกรรมของคุณ Horus ไม่ได้เป็นความผิดและไม่จำเป็นต้องมีการถอดถอนสิทธิผู้ดูแลระบบ ผู้ตั้งอภิปรายจะรับคำตัดสินนี้ได้หรือไม่ครับ?
# ผู้ตั้งอภิปรายควรมีการพูดคุยกับคู่กรณีมาก่อนหรือยกประเด็นปัญหาให้เห็นเป็นรูปธรรมชัดเจน (เช่น ลิงก์การแก้ไข) เพื่อเป็นผลดีต่อการพิจารณาและไม่เป็นการปรักปรำโดยไม่มีหลักฐานครับ
# ขอให้แยกแยะให้ออกว่าการกระทำที่เป็นประเด็นของคุณ Horus นั้นเป็นการกระทำผิดในฐานะผู้ใช้ที่มีส่วนร่วมทั่วไป (เช่น เขียน แก้ไข อภิปราย ฯลฯ) หรือในฐานะผู้ดูแลระบบ (เช่น ลบ ล็อก บล็อก ฯลฯ) ซึ่งแต่ละการกระทำจะพิจารณาต่างกัน เช่น หากมีข้อพิพาทแค่เนื้อหาในบทความหนึ่ง ๆ โดยที่อีกฝ่ายไม่ได้ใช้สิทธิผู้ดูแลระบบเลย ก็เป็นแค่กรณีพิพาทด้านเนื้อหาและไม่มีความจำเป็นต้องถอดถอนแต่อย่างใด หรือถ้าคุณเห็นว่าการกระทำโดยทั่วไปนั้นจะส่งผลต่อการมีสิทธิผู้ดูแลระบบ ก็ต้องยกเหตุผลมาอธิบายให้ได้ครับ
# จากข้อ 4 เรื่อง name calling ผมดูการพูดคุยแล้วอันนี้ไม่ใช่อย่างผู้ที่ตั้งอภิปรายเข้าใจนะครับ จากที่ผมอ่านรู้สึกว่ามีการลำดับและรูปแบบประโยคภาษาไทยที่สับสน ผู้อื่นอาจไม่เข้าใจและสงสัยครับ ลองลำดับและเขียนประโยคดี ๆ จะทำให้ผู้อื่นเข้าใจได้ง่ายขึ้นครับ --Geonuch (คุย) 11:04, 16 ตุลาคม 2564 (+07)

**ข้อสรุป**
ผมในฐานะผู้ดูแลระบบที่ไม่ได้มีส่วนได้ส่วนเสียในประเด็นนี้ ขออนุญาตสรุปการอภิปรายในครั้งนี้ครับ จากการอภิรายของคุณ Wake it up ที่ให้พิจารณาพฤติกรรมคุณ Horus นั้น ผมมีความเห็นว่าคุณ Horus ได้มีการชี้แจงเพิ่มเติมแล้ว ขณะที่คุณ Just Sayori และ Geonuch ได้ตั้งคำถามและให้ความเห็นเพิ่มเติม แต่คุณ Wake it up ไม่ได้ติดตามหรือแสดงความคิดเห็นในการอภิปรายครั้งนี้อีก ดังนั้นจึงขออนุญาตปิดอภิปรายในประเด็นนี้ครับ --Timekeepertmk (คุย) 01:54, 31 ตุลาคม 2564 (+07)